ai4bharat/Pralekha huggingface dataset:
நிதி அமைச்சகம்
தில்லி, பஞ்சாப் மற்றும் மேற்கு வங்கத்தில் வருமான வரித்துறை சோதனை
தில்லி, பஞ்சாப் மற்றும் கொல்கத்தாவில் பெருநிறுவன அலுவலகங்களைக் கொண்டுள்ள ஜவுளி மற்றும் நூல் தயாரிப்பில் ஈடுபட்டுள்ள முன்னணி வணிக நிறுவனத்தில் வருமான வரித்துறை 2021 செப்டம்பர் 18 அன்று சோதனை மற்றும் பறிமுதல் நடவடிக்கையை மேற்கொண்டது.
பல்வேறு முக்கிய ஆவணங்கள், தாள்கள், குறிப்புகள், டிஜிட்டல் ஆதாரங்கள் உள்ளிட்டவை தேடுதல் நடவடிக்கையின் போது கண்டறியப்பட்டுள்ளன. அவை கணக்கில் வராத நிதியை இந்திய நிறுவனங்கள் மூலம் திரும்பக் கொண்டு வருதல், துறைக்கு தெரிவிக்கப்படாத வெளிநாட்டு வங்கி கணக்குகள் தொடர்பானவை ஆகும். கணக்கில் காட்டப்படாத பரிவர்த்தனைகள், நில ஒப்பந்தங்களில் பணப் பரிவர்த்தனைகள், கணக்குப் புத்தகங்களில் போலிச் செலவுகள், கணக்கில் வராத பணச்செலவுகள், தங்குமிடப் பதிவுகள் தொடர்பான ஆதாரங்களும் சேகரிக்கப்பட்டுள்ளன.
கணக்கில் காட்டப்படாத சுமார் ரூ.350 கோடியை வெளிநாட்டு வங்கிக் கணக்குகளில் இந்தக் குழுமம் வைத்திருந்ததும், போலி நிறுவனங்கள் மூலம் அந்த நிதியை தனது தொழில்களுக்குப் பயன்படுத்தியதும் தெரியவந்துள்ளது. கணக்கில் வராத நிதியை நிர்வகிப்பதற்காக வெளிநாட்டு நிறுவனங்களுக்கும், அறக்கட்டளைகளுக்கும் கட்டணம் செலுத்தப்படுவதும் கண்டுபிடிக்கப்பட்டுள்ளது.
கணக்கில் காட்டப்படாத தனிப்பட்ட செலவு தொடர்பான விவரங்களும் கண்டறியப்பட்டன. போலிச் செலவுகள் மற்றும் நில ஒப்பந்தங்களில் பணப் பரிவர்த்தனைகள் பற்று வைப்பதன் மூலம் ரூ.100 கோடி பணமாக வைத்திருந்ததற்கான ஆதாரமும் சேகரிக்கப்பட்டுள்ளது.
தேடுதல் நடவடிக்கையும் விசாரணையும் தொடர்ந்து நடைபெற்று வருகின்றன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756683
----
(Visitor Counter : 170
ரெயில்வே அமைச்சகம்
அனுபூதி மற்றும் விஸ்டாடோம் பெட்டிகள் உட்பட ஏசி இருக்கை இடவசதி கொண்ட அனைத்து ரயில்களின் ஏசி சேர் கார் மற்றும் சொகுசு வகுப்புகளில் தள்ளுபடி திட்டத்தை ரயில்வே அமைச்சகம் அறிமுகப்படுத்தியுள்ளது: அடிப்படை கட்டணத்தில் அதிகபட்சம் 25 சதவீதம் வரை தள்ளுபடி வழங்கப்படும்
மக்களுக்கு ரயில்களின் பயன்பாட்டை மேம்படுத்தும் நோக்கில், விதிமுறைகள் மற்றும் நிபந்தனைகளுக்கு உட்பட்டு, குளிர்சாதன வசதி கொண்ட ரயில்களில் தள்ளுபடிக் கட்டணத் திட்டத்தை அறிமுகப்படுத்த மண்டல ரயில்வே நிர்வாகங்களுக்கு அதிகாரம் வழங்க ரயில்வே அமைச்சகம் முடிவு செய்துள்ளது:
தள்ளுபடிக் கட்டணத் திட்டத்தின் முக்கிய அம்சங்கள்:
அனுபூதி மற்றும் விஸ்டாடோம் பெட்டிகள் உட்பட குளிர்சாதன இருக்கை வசதி கொண்ட அனைத்து ரயில்களின் ஏசி சேர் கார் மற்றும் உயர் பிரிவு சொகுசு வகுப்புகளுக்கு இந்த திட்டம் பொருந்தும்.
இதில் அடிப்படை கட்டணத்தில் அதிகபட்சம் 25 சதவீதம் வரை தள்ளுபடி வழங்கப்படும். முன்பதிவு கட்டணம், சூப்பர் பாஸ்ட் சர்சார்ஜ், ஜி.எஸ்.டி., போன்ற பிற கட்டணங்கள் தனித்தனியாக விதிக்கப்படும். பதிவுகளின் அடிப்படையில் குறிப்பிட்ட அல்லது அனைத்து வகுப்புகளிலும் தள்ளுபடி வழங்கப்படலாம்.
இந்த தள்ளுபடி உடனடியாக அமலுக்கு வரும். இருப்பினும், ஏற்கனவே முன்பதிவு செய்த பயணிகளுக்கு கட்டணம் திருப்பித் தரப்பட மாட்டாது.
இத்தகைய தள்ளுபடி திட்டம், ரயில் புறப்படும் நிலையத்துடன் தொடர்புடைய மண்டலங்களின் முதன்மை தலைமை வர்த்தக மேலாளர்களால்  தீர்மானிக்கப்பட்டு குறிப்பிட்ட காலத்திற்கு செயல்படுத்தப்படும்.
மறுஆய்வு செய்யப்பட்டு பதிவின் அடிப்படையில், தள்ளுபடி மாற்றியமைக்கப்படலாம் அல்லது நீட்டிக்கப்படலாம் அல்லது திரும்பப் பெறப்படலாம்.
தள்ளுபடித் திட்டத்தை திரும்பப் பெறுவது என்று முடிவு செய்யப்பட்டால், அது உடனடியாக செயல்படுத்தப்படலாம். இருப்பினும், ஏற்கனவே முன்பதிவு செய்யப்பட்ட பயணிகளிடமிருந்து கட்டண வித்தியாசம் வசூலிக்கப்பட மாட்டாது.
விடுமுறை / பண்டிகை சிறப்பு ரயில்களாக அறிமுகப்படுத்தப்படும் சிறப்பு ரயில்களுக்கு இந்த திட்டம் பொருந்தாது.
பிரதமர் அலுவலகம்
சமமான மற்றும் ஒட்டுமொத்த வளர்ச்சியை அடைவதில் இந்தியாவின் குறிப்பிடத்தக்க முன்னேற்றம் குறித்த பிரதமரின் லிங்க்ட்இன் சமூகவலைதளப் பதிவு
சமமான மற்றும் ஒட்டுமொத்த வளர்ச்சியை அடைவதில் இந்தியா எவ்வாறு குறிப்பிடத்தக்க முன்னேற்றத்தை அடைந்து வருகிறது என்பது குறித்து பிரதமர் சமூக ஊடக தளமான லிங்க்ட்இன்-ல் தமது கருத்துக்களைப் பதிவிட்டுள்ளார். இரண்டு ஆய்வு அறிக்கைகளின் முக்கியமான சுருக்கக் கருத்துக்களை அவர் பகிர்ந்துள்ளார். ஒன்று பாரத ஸ்டேட் வங்கியின் ஆய்வு குழுவான எஸ்.பி.ஐ ரிசர்ச்-ன் அறிக்கை ஆகும். மற்றொன்று பிரபல பத்திரிகையாளரான திரு அனில் பத்மநாபன் ஆய்வு கருத்துக்களாகும்.
பிரதமரின் லிங்க்ட்இன் சமூகவலைதளப்பதிவின் தமிழாக்கம்:
இந்தியாவின் பொருளாதார வளர்ச்சி தொடர்பான தகவல்களை அறிந்துகொள்ளும் ஆர்வமுள்ள அனைவருக்கும் மகிழ்ச்சி அளிக்கும் விதமான இரண்டு ஆய்வுத் தகவல்களை நான் கண்டேன்: ஒன்று எஸ்.பி.ஐ ஆய்வு ஆகும். மற்றொன்று பிரபல பத்திரிகையாளரான திரு அனில் பத்மநாபனின் ஆய்வுத் தகவலாகும்.
இந்த பகுப்பாய்வுகள் நம்மை மிகவும் மகிழ்ச்சியடையச் செய்யும் வகையில் சில தகவல்களை வெளிச்சம் போட்டுக் காட்டுகின்றன.
சமமான மற்றும் ஒட்டுமொத்த வளர்ச்சியை அடைவதில் இந்தியா குறிப்பிடத்தக்க முன்னேற்றத்தை அடைந்து வருகிறது.
இந்த ஆய்வுத் தகவல்களிலிருந்து சில சுவாரஸ்யமான மற்றும் முக்கியமான கருத்துகளைப் பகிர்ந்து கொள்ள விரும்புகிறேன்:
வருமான வரி கணக்குகள்  தாக்கல் செய்யப்படுவதிலிருந்து தெரியவரும் வருமானத்தின் அடிப்படையில் கடந்த 9 ஆண்டுகளில் சராசரி வருமானம் பெரிய அளவில் முன்னேற்றத்தை அடைந்துள்ளது எஸ்பிஐ-யின் ஆய்வில் தெரியவந்துள்ளது. 2014 ஆம் ஆண்டில் ரூ. 4.4 லட்சமாக இருந்த இது 2023-ம் நிதியாண்டில் ரூ. 13 லட்சமாக உயர்ந்துள்ளது.
திரு பத்மநாபனின் ஐடிஆர் தரவுகள் தொடர்பான ஆய்வில், வருமான வரம்புகளில் வரி அடித்தளம் விரிவடைந்து வருவது தெரியவந்துள்ளது.
மாநிலங்களில் வருமான வரி தாக்கல் அடிப்படையில், நேர்மறையான செயல்திறனை இந்த ஆய்வு எடுத்துக்காட்டுகிறது. 2014 மற்றும் 2023 க்கு இடையில் வருமானவரி கணக்கு  தாக்கல்களை ஒப்பிடும்போது, அனைத்து மாநிலங்களிலும் வரி பங்களிப்பு அதிகரித்துள்ளது.
உதாரணமாக, உத்தரப்பிரதேசம், வருமான வரி கணக்கு  தாக்கல்களைப் பொறுத்தவரை சிறந்த செயல்திறன் கொண்ட மாநிலங்களில் ஒன்றாக உருவெடுத்துள்ளது என்பதை ஆய்வு எடுத்துக்காட்டுகிறது. ஜூன் 2014-ல், உத்தரப்பிரதேசத்தில் 1.65 லட்சம் ஐடிஆர் கணக்குகள் தாக்கல் செய்யப்பட்டன. ஆனால் ஜூன் 2023 -ல் இந்த எண்ணிக்கை 11.92 லட்சமாக உயர்ந்துள்ளது.
சிறிய மாநிலங்கள், அதுவும் வடகிழக்கு மாநிலங்களான மணிப்பூர், மிசோரம் மற்றும் நாகாலாந்து ஆகியவை கடந்த 9 ஆண்டுகளில் வருமானவரி கணக்கு  தாக்கலில் 20 சதவீத்த்துக்கும் அதிகமான வளர்ச்சியைப் பதிவு செய்துள்ளதாக எஸ்பிஐ அறிக்கை தெரிவிக்கிறது. இது ஊக்கமளிக்கும் தகவலாகும்.
வருமானம் மட்டுமல்லாமல், இணக்கச்சூழலும் அதிகரித்துள்ளது என்பதை ஆய்வறிக்கை எடுத்துக்காட்டுகிறது. மேலும், இது நமது அரசு மீது மக்கள் வைத்திருக்கும் நம்பிக்கையின் வெளிப்பாடாகும்.
இந்த ஆய்வுத் தகவல்கள் நமது கூட்டு முயற்சிகளைப் பிரதிபலிப்பதோடு மட்டுமல்லாமல், நமது தேசத்தின் திறன்களை உறுதிசெய்கின்றன. வளர்ச்சியும், செழிப்பும் அதிகரிப்பது தேசத்தின் முன்னேற்றத்திற்கு நல்லது. சந்தேகத்திற்கு இடமின்றி, நாம் பொருளாதார வளர்ச்சியின் ஒரு புதிய சகாப்தத்தின் விளிம்பில் உள்ளோம். 2047-ஆண்டுக்குள் வளர்ந்த இந்தியா  என்ற நமது கனவை நிறைவேற்றும் பாதையில் நாம் சென்று கொண்டிருக்கிறோம்.
பிரதமர் திரு நரேந்திர மோடி லிங்க்ட்இன் சமூகவலைதளத்தில் பதிவிட்டுள்ள முழுமையான ஆங்கிலப் பதிவை இந்த இணையதள இணைப்பில் காணலாம்: https://www.linkedin.com/pulse/indias-rising-prosperity-narendra-modi
பிரதமர் அலுவலகம்
தென்னாப்பிரிக்கா மற்றும் கிரீஸ் பயணத்தில் இருந்து திரும்பியவுடன் ஆகஸ்ட் 26 அன்று பெங்களூருவில் இஸ்ரோவின் டெலிமெட்ரி கண்காணிப்பு மற்றும் கட்டளை நெட்வொர்க் தளத்திற்குப் பிரதமர் பயணம் மேற்கொள்ளவிருக்கிறார்
சந்திரயான்-3 இயக்கத்தில் தொடர்புடைய இஸ்ரோ விஞ்ஞானிகளுடன் பிரதமர் கலந்துரையாடுவார்
பெங்களூருவில் இஸ்ரோவின் டெலிமெட்ரி கண்காணிப்பு மற்றும் கட்டுப்பாட்டு நெட்வொர்க் தளத்திற்குப் பிரதமர் திரு நரேந்திர மோடி ஆகஸ்ட் 26 அன்று காலை 7.15 மணி அளவில் பயணம் மேற்கொள்ளவிருக்கிறார். தென்னாப்பிரிக்கா மற்றும் கிரீஸ் பயணத்தில் இருந்து திரும்பியவுடன் அவர் பெங்களூரு செல்வார்.
சந்திரயான்-3 இயக்கத்தில் தொடர்புடைய இஸ்ரோ விஞ்ஞானிகளை சந்தித்து அவர்களுடன் பிரதமர் கலந்துரையாடுவார். சந்திரயான்-3 இயக்கத்தின் கண்டறிதல்கள் மற்றும் முன்னேற்றம் குறித்து அவரிடம் எடுத்துரைக்கப்படும்.
பிரதமர் அலுவலகம்
அமெரிக்காவின் 246-வது சுதந்திர தினத்தையொட்டி பிரதமர் வாழ்த்து தெரிவித்துள்ளார்
அமெரிக்காவின் 246-வது சுதந்திர தினத்தையொட்டி அதிபர் ஜோ பைடன், துணை அதிபர் கமலா ஹாரிஸ் ஆகியோருக்கும் அமெரிக்க மக்களுக்கும் பிரதமர் திரு நரேந்திர மோடி தமது வாழ்த்துக்களை தெரிவித்துள்ளார்.
பிரதமர் ட்விட்டரில் கூறியிருப்பதாவது;
“அமெரிக்காவின் 246-வது சுதந்திர தினத்தையொட்டி அதிபர் @ஜோபைடன், துணை அதிபர் @கமலாஹாரிஸ் ஆகியோருக்கும் அமெரிக்க மக்களுக்கும் எனது அன்பான வாழ்த்துக்களும், பாராட்டுக்களும்.”
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசி போட்டுக் கொண்டவர்களின் எண்ணிக்கை 3.5 கோடியைக் கடந்தது: நேற்று ஒரே நாளில் 21 லட்சத்துக்கும் அதிகமானோருக்கு தடுப்பூசி
மகாராஷ்டிரா, பஞ்சாப், கர்நாடகா, குஜராத், தமிழகம் ஆகிய மாநிலங்களில் கொவிட் தினசரி பாதிப்பு தொடர்ந்து அதிகரிக்கிறது. கடந்த 24 மணி நேரத்தில் 28,903 பேருக்கு புதிதாக தொற்று ஏற்பட்டுள்ளது. இவர்களில் 71.10 சதவீதம் பேர், மேற்கண்ட 5 மாநிலங்களைச் சேர்ந்தவர்கள்.
மகாராஷ்டிராவில் மட்டும் 17,864 பேருக்கு புதிதாக தொற்று ஏற்பட்டுள்ளது. கேரளாவில் 1,970 பேருக்கும், பஞ்சாப்பில் 1,463 பேருக்கும் புதிதாக தொற்று ஏற்பட்டுள்ளது.
நாட்டில் கொவிட் சிசிச்சை பெறுபவர்களின் மொத்த எண்ணிக்கை இன்று 2.34 லட்சமாக உள்ளது.
இன்று காலை 7 மணி வரை 3.5 கோடி பேருக்கு கொவிட் தடுப்பூசி போடப்பட்டுள்ளது. இவர்களில் 60 வயதுக்கு மேற்பட்டோர், 1,15,89,444 பேர்.
60வது நாளான நேற்று 21 லட்சத்துக்கும் அதிகமானோருக்கு  தடுப்பூசி போடப்பட்டது.
இந்தியாவில் கொவிட் தொற்றிலிருந்து குணமடைந்தவர்களின் எண்ணிக்கை இன்று 1,10,45,284-ஐ தொட்டது. இது 96.56 சதவீதம்.
கடந்த 24 மணி நேரத்தில் 188 பேர் உயிரிழந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1705350
பிரதமர் அலுவலகம்
விநாயகர் சதுர்த்தியை முன்னிட்டு நாட்டு மக்களுக்கு பிரதமர் வாழ்த்து
விநாயகர் சதுர்த்தி பண்டிகையை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் பிரதமர் தெரிவித்ததாவது:
“விநாயகர் சதுர்த்தி பண்டிகையை முன்னிட்டு நல்வாழ்த்துகள். இறைவன் விநாயகரின் ஆசிகள் எப்போதும் நமக்கு கிட்டட்டும்.”
கப்பல் போக்குவரத்து அமைச்சகம்
120 மெட்ரிக் டன்கள் ஆக்சிஜனை முன்னுரிமை அடிப்படையில் ஜவகர்லால் நேரு துறைமுகப் பொறுப்புக் கழகம் மற்றும் புதிய மங்களூர் துறைமுகம் கையாண்டன
120 மெட்ரிக் டன்கள் ஆக்சிஜனை முன்னுரிமை அடிப்படையில் ஜவகர்லால் நேரு துறைமுகப் பொறுப்புக் கழகம் மற்றும் புதிய மங்களூர் துறைமுகம் இன்று கையாண்டன.
இந்தியாவின் மிகப்பெரிய கொள்கலன் துறைமுகமான ஜவகர்லால் நேரு துறைமுக பொறுப்புக் கழகம், நான்கு மருத்துவ தரத்திலான ஆக்சிஜன் நிரப்பப்பட்ட 80 மெட்ரிக் டன் மொத்த கொள்ளளவுடன் கூடிய கிரையோஜெனிக் களன்களை கையாண்டது. ஒவ்வொரு கொள்களனிலும் தலா 20 மெட்ரிக் டன் திரவ மருத்துவ ஆக்சிஜன் இருந்தது. ஐக்கிய அரபு எமிரேட்டில் நிரப்பப்பட்ட இந்த ஆக்சிஜன் கொள்கலன்கள் இன்று இந்தியாவை வந்தடைந்தன.
இந்தியக் கடற்படையின் ஐஎன்எஸ் கொல்கத்தா கப்பல் 40 மெட்ரிக் டன் ஆக்சிஜனுடன் குவைத்திலிருந்து இன்று புதிய மங்களூர் துறைமுகத்தை வந்தடைந்தது. 5 டன்கள் ஆக்சிஜன் உருளைகள் மற்றும் 4 உயரழுத்த ஆக்சிசன் செறிவூட்டிகளும் வந்தடைந்தன.
மேற்கண்ட சாதனங்களுக்காக, துறைமுகங்கள், கப்பல் மற்றும் நீர் வழி  & ரசாயனம் மற்றும் உரத் துறை இணை அமைச்சர் திரு மன்சுக் மண்டாவியா பாராட்டு தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1717460
----
(Visitor Counter : 153
பிரதமர் அலுவலகம்
500 பில்லியன் டாலர் என்ற பிரிக்ஸ் நாடுகளுக்கு இடையிலான வர்த்தக இலக்கை எட்ட பிரிக்ஸ் வர்த்தகக் குழு திட்டம்: பிரதமர்
பேரிடர் சமாளிப்பு உள்கட்டமைப்பு முன்முயற்சிகளுக்கான கூட்டணியில் பிரிக்ஸ் நாடுகளும் புதிய வளர்ச்சி வங்கியும் சேரவேண்டும் என பிரதமர் கேட்டுக் கொண்டுள்ளார்
பிரிக்ஸ் வர்த்தக கவுன்சில் மற்றும் புதிய வளர்ச்சி வங்கி குறித்த தலைவர்களின் பேச்சுவார்த்தையில் பிரதமர் கலந்து கொண்டார்
பிரிக்ஸ் வர்த்தக கவுன்சில் மற்றும் புதிய வளர்ச்சி வங்கி குறித்த பிரிக்ஸ் நாடுகளின் தலைவர்கள் பங்கேற்ற பேச்சுவார்த்தையில், பிரதமர் திரு. நரேந்திர மோடி கலந்து கொண்டார்.
நிகழ்ச்சியில் பேசிய பிரதமர், பிரிக்ஸ் வர்த்தக கவுன்சில், பிரிக்ஸ் நாடுகளுக்கு இடையிலான வர்த்தகத்தை அடுத்த உச்சிமாநாட்டுக்குள் 500 பில்லியன் டாலர் என்ற இலக்கை எட்டும் வகையில், திட்டம் ஒன்றை வகுத்துள்ளதாகத் தெரிவித்தார். இந்த முயற்சியில், பிரிக்ஸ் நாடுகளிடையே பொருளாதார ஒத்துழைப்பில் அடையாளம் காணுதல் மிகவும் அவசியமாகும் என்று அவர் கூறினார். புதிய வளர்ச்சி வங்கி மற்றும் பிரிக்ஸ் வர்த்தக கவுன்சில் இடையிலான ஒத்துழைப்பு ஒப்பந்தம், இந்த இரண்டு நிறுவனங்களுக்கும் பயனுள்ளதாக அமையும் என்று அவர் தெரிவித்தார்.
பேரிடரைச் சமாளிப்பது குறித்த உள்கட்டமைப்பு முன்முயற்சிகளுக்கான கூட்டணியில் பிரிக்ஸ் நாடுகளும் புதிய வளர்ச்சி வங்கியும் சேரவேண்டும் என பிரதமர் கேட்டுக் கொண்டார். புதிய வளர்ச்சி வங்கியின் மண்டல அலுவலகத்தை இந்தியாவில் அமைப்பதற்கான பணியை விரைவில் முடிக்க வேண்டும் என்றும் அவர் வலியுறுத்தினார். இது, முன்னுரிமை பிரிவில் திட்டங்களுக்கு ஊக்கமளிக்கும் என்று அவர் குறிப்பிட்டார்.
வர்த்தக கவுன்சில் மற்றும் புதிய வளர்ச்சி வங்கி ஆகியவற்றின் முழுமையாக ஒத்துழைப்பு மூலமே, பிரிக்ஸ் பொருளாதார ஒத்துழைப்பை மேலும் வலுப்படுத்த வேண்டும் என்ற கனவை நனவாக்க முடியும் என்று பிரதமர் குறிப்பிட்டார்.
அறிவியல் மற்றும் தொழில்நுட்பத்துறை
இந்தியா முழுவதும் உள்ள பள்ளிகளில் வேதியியல் கல்வியை மேம்படுத்த திட்டம்
ராயல் சொசைட்டி ஆஃப் கெமிஸ்ட்ரி மற்றும் அறிவியல் மற்றும் தொழில்துறை ஆராய்ச்சிக் கழகம் இணைந்து, நாடு முழுவதும் உள்ள பள்ளி மற்றும் கல்லூரிகளில் வேதியியல் கல்வியை மேம்படுத்தும் திட்டத்துக்கு ஆதரவாக இணைந்துள்ளன.
30-க்கும் மேற்பட்ட அறிவியல் மற்றும் தொழில்துறை ஆராய்ச்சிக் கழக ஆய்வகங்களில், ராயல் சொசைட்டி ஆஃப் கெமிஸ்ட்ரி நடத்திய பரிசோதனையில் நாடு முழுவதுமிருந்து 2,000 மாணவர்கள் பங்கேற்றனர்.
பள்ளி குழந்தைகள் மற்றும் ஆராய்ச்சியாளர்களை இலக்காக கொண்ட, நாடு தழுவிய மேம்படுத்தப்பட்ட திட்டமான ஜிக்யாசா திட்டத்தில் இணைந்து பணியாற்ற உறுதியளிக்கும் புரிந்துணர்வு ஒப்பந்தத்தில், இரண்டு அமைப்புகளும் கையெழுத்திட்டுள்ளன.
நிதி அல்லாத ஒன்றான இந்த புரிந்துணர்வு ஒப்பந்தம், புதுப்பிப்பதற்கான வாய்ப்புடன், குறைந்தது மூன்று ஆண்டுகள் செல்லுபடியாக கூடியதாக இருக்கும்.
கடலியல் மற்றும் சுரங்கம் முதல் ரசாயனங்கள் துறை, நானோ தொழில்நுட்பம் வரை அறிவியல் மற்றும் தொழில்நுட்பத்தின் ஆராய்ச்சி மற்றும் மேம்பாட்டுக்காக அறிவியல் மற்றும் தொழிற்துறை ஆராய்ச்சிக் கழகம் அர்ப்பணிக்கப்பட்டுள்ளது. இது நாடு முழுவதும் ஆராய்ச்சி மையங்களை கொண்டுள்ளது.
ஜிக்யாசா திட்டம், நாட்டில் தற்போதுள்ள கல்வித் திட்டங்களை மேம்படுத்தும். உதாரணமாக, தற்போதைய ஆசிரியர் பயிற்சி திட்டம் மற்றும் வேதியியல் முகாம்களை விரிவுப்படுத்த உதவும். மேலும், பல்வேறு இணையவழி கல்வி திட்டங்களை தொடங்கும்.
ஜிக்யாசா திட்ட தொடக்க நிகழ்ச்சியின் ஒருபகுதியாக, அறிவியல் மற்றும் தொழிற்துறை ஆராய்ச்சிக் கழகத்தின் அனைத்து ஆய்வகங்களையும் உள்ளடக்கிய உலகளாவிய பரிசோதனையை ஏற்பாடு செய்துள்ளது. இதில், 2,000 பள்ளி மாணவர்கள், 150 ஆசிரியர்கள் மற்றும் 350 தன்னார்வலர்கள் 30-க்கும் மேற்பட்ட ஆய்வகங்களில் ஏற்பாடு செய்யப்பட்டிருந்த சோதனைகளில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861673
மனித வள மேம்பாட்டு அமைச்சகம்
அனைத்துப் பள்ளிகளிலும் கைகழுவும் வசதிகளை ஏற்படுத்தவும் மாணவர்களுக்குத் தூய்மைக் குறித்த கல்வியைக் கற்பிக்க ஆசிரியர்களுக்குப் பயிற்சி அளிக்குமாறு மாநில அரசுகளை மத்திய அரசு கேட்டுக் கொண்டுள்ளது
நாடு முழுவதும் அனைத்துப் பள்ளிகளிலும் சோப்புகளைப் பயன்படுத்தி கைகளைக் கழுவும் வசதிகளை ஏற்படுத்தவும் மாணவர்களுக்குத் தூய்மைக் குறித்த கல்வியைக் கற்பிக்க ஆசிரியர்களுக்குப் பயிற்சி அளிக்குமாறு மாநிலம் மற்றும் யூனியன் பிரதேச அரசுகளை மத்திய அரசு கேட்டுக் கொண்டுள்ளது.
இது குறித்து பள்ளிக்கல்வி மற்றும் எழுத்தறிவுத்துறை, கல்வி அமைச்சகம், நீர்வள அமைச்சகம், நிதி ஆயோக், கிராமப்புற மேம்பாடு மற்றும் பஞ்சாயத்து ராஜ் அமைச்சகம் ஆகியவை கூட்டாக அறிக்கை வெளியிட்டுள்ளது. இதில், அனைத்து பள்ளிகளிலும், கழிப்பறைகள், முறையாக செயல்படுவதை உறுதி செய்ய வேண்டும் என்று கேட்டுக் கொண்டுள்ளது.
அரசு பள்ளிகளில் தூய்மை வசதிகளை மேம்படுத்துதல், பாதுகாப்பான குடிநீரை வழங்குதல் மற்றும் ஒட்டுமொத்த தூய்மைப் பணிகளைப் பராமரித்தல், உள்ளிட்ட அடிப்படை உள்கட்டமைப்புகளை மறுசீரமைத்தல், ஆகியவற்றுக்கு அரசு நீண்டகாலமாக முக்கியத்துவம் அளித்து வருகிறது.
ஜல் ஜீவன் இயக்கத்தின் கீழ், நமது குழந்தைகளின் நல்ல ஆரோக்கியம் மற்றும் நலவாழ்வை உறுதி செய்ய பள்ளிகள், அங்கன்வாடி மையங்கள் உள்ளிட்ட இடங்களில் பாதுகாப்பான குழாய் மூலம் குடிநீர், வழங்கப்படுவதை உறுதி செய்ய வேண்டும் என்று அறிவுறுத்தியுள்ளது.
நாட்டில் உள்ள 10.22 லட்சம் அரசு பள்ளிகளில் 9.83 லட்சம் அரசு பள்ளிகளில்  குடிநீர் வசதி ஏற்படுத்தப்பட்டுள்ளதாக கூறியுள்ளது.
அறிவியல் மற்றும் தொழில்நுட்பத்துறை
இந்தியா மற்றும் ஐரோப்பிய யூனியனுக்கு இடையேயான ஒத்துழைப்பு 2 பில்லியன் மக்களின் விருப்பத்தை பிரதிபலிக்கிறது: மத்திய அமைச்சர் டாக்டர் ஜிதேந்திர சிங்
இந்தியா மற்றும் ஐரோப்பிய யூனியனுக்கு இடையேயான ஒத்துழைப்பு 2 பில்லியன் மக்களின் விருப்பத்தை பிரதிபலிக்கிறது என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
தூதர் உகோ அஸ்துட்டோ தலைமையிலான ஐரோப்பிய ஒன்றிய குழுவினரை வரவேற்ற அமைச்சர், இந்தியா-ஐரோப்பிய ஒன்றிய அறிவியல் மற்றும் தொழில்நுட்ப ஒப்பந்தம் சமீபத்தில் ஐந்து வருட காலத்திற்கு புதுப்பிக்கப்பட்டதற்கு மகிழ்ச்சி தெரிவித்தார். ஐரோப்பிய ஒன்றிய-இந்தியா கூட்டை வலுப்படுத்தவும், உலகளாவிய சவால்களை எதிர்கொள்ள பலதரப்பு அளவில் பகிரப்பட்ட அணுகுமுறையை உருவாக்கவும் அமைச்சர் அழைப்பு விடுத்தார்.
சாதாரண மனிதனின் வாழ்வை எளிதாக்குவது தான் அனைத்து அறிவியல் முயற்சிகளின் இறுதி இலக்காக இருக்க வேண்டும் என்ற பிரதமர் திரு நரேந்திர மோடியின் அறிவுறுத்தலைக் குறிப்பிட்ட அமைச்சர், சுகாதாரம், விவசாயம், நீர், புதுப்பிக்கத்தக்க எரிசக்தி, உயிரி தொழில்நுட்பம், மின்சார போக்குவரத்து, ஐசிடி, செயற்கை நுண்ணறிவு, ரோபாட்டிக்ஸ் மற்றும் சுற்றுச்சூழல். போன்ற துறைகளில் இந்தியா-ஐரோப்பிய ஒன்றியத்தின் ஒத்துழைப்பை ஆழப்படுத்த வேண்டும் என்றார்.
ஐரோப்பிய ஒன்றியத் தூதர் உகோ அஸ்டுடோ பேசுகையில், தூய்மையான எரிசக்தி, மரபணு வரிசைமுறை, அண்டார்டிகாவில் பாதுகாக்கப்பட்ட கடல் பகுதிகள் மற்றும் உயர் செயல்திறன் கணினியியலை பயன்படுத்தி ஆராய்ச்சியில் ஒத்துழைப்பு போன்றவற்றில் கவனம் செலுத்துவதோடு, மக்களுக்கிடையேயான தொடர்பை ஆழப்படுத்த அழைப்பு விடுத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763627
குடியரசுத் தலைவர் செயலகம்
குடியரசுத் தலைவர் மாளிகை சுற்றுலா மற்றும் குடியரசுத் தலைவர் மாளிகை அருங்காட்சியகம் நாளை முதல் மூடப்படுகிறது
கொவிட்-19 பரவலுக்கு எதிரான முன்னெச்சரிக்கை நடவடிக்கையாக, குடியரசுத் தலைவர் மாளிகை சுற்றுலா மற்றும் குடியரசுத் தலைவர் மாளிகை அருங்காட்சியகம் பொது மக்களின் பார்வைக்கு நாளை முதல்  அடுத்த அறிவிப்பு வரும் வரை மூடப்படுகிறது. அடுத்த அறிவிப்பு வரும் வரை, காவலர் மாற்ற நிகழ்ச்சியும் நடைபெறாது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786558
மின்னணு மற்றும் தகவல் தொழில்நுட்பம்
இந்திய தகவல் தொழில்நுட்ப தொழில் துறை வளர்ச்சிக்கான வழிவகைகள் மற்றும் தொழில் சூழல் முறையை உருவாக்குவதுத் தொடர்பாக கருத்தரங்கை இந்திய மென்பொருள் தொழில்நுட்ப பூங்கா அதன் 32-வது நிறுவன தினத்தில் நடத்தியது
இந்திய தகவல் தொழில்நுட்ப தொழில் துறை வளர்ச்சிக்கான வழிவகைகள் மற்றும் தொழில் சூழல் முறையை உருவாக்குவதுத் தொடர்பாக கருத்தரங்கை இந்திய மென்பொருள் தொழில்நுட்ப பூங்கா அதன் 32-வது நிறுவன தினத்தில் நடத்தியது. இதில் மின்னணு மற்றும் தகவல் தொழில்நுட்ப அமைச்சக செயலாளர் திரு அல்கேஷ் குமார் சர்மா கலந்து கொண்டு இந்திய மென்பொருள் தொழில்நுட்ப பூங்காவின் 32 ஆண்டு கால பணிக்கு வாழ்த்து தெரிவித்தார்.
தகவல் தொழில்நுட்ப வளர்ச்சி ஆறு தூண்கள் குறித்து பட்டியலிட்ட அவர், மின்னணு மாற்றம் குறித்து உலகில் தற்போது பேசப்படுவதாகவும், இந்தியா மின்னணு நிர்வாகத்தில் இருந்து டிஜிட்டல் நிர்வாகத்திற்கு மாறி வருவதாகக் கூறினார். இணைப்பு, விலைக்குறைவான தரவு, விலை குறைந்த உபகரணங்கள், மக்களுக்கேற்ற கொள்கைகள், எதிர்காலத்திற்கு தேவையான தயார் நிலை மற்றும் இணையதள பாதுகாப்பு ஆகியவை தகவல் தொழில்நுட்பத்துறையில் இந்தியா, சிறந்து விளங்குவதற்கு காரணமாகும் என்று அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1929959
பாதுகாப்பு அமைச்சகம்
ட்ஜிபௌடி சென்றது ஐ என் எஸ் கொல்கத்தா கப்பல்
கடற்கொள்ளை தடுப்புக்காக, ஏதன் வளைகுடாவில் சரக்கு கப்பல்களின் பாதுகாப்பை உறுதி செய்வதற்காக ரோந்துப் பணியில் ஈடுபட்டுள்ள இந்திய கப்பற்படையின் ஐ என் எஸ் கொல்கத்தா கப்பல், மே 4 முதல் 7-ஆம் தேதி வரை ட்ஜிபௌடி சென்றது. அப்போது, ட்ஜிபௌடியின் தேசிய கடற்படை கமாண்டர் கர்னல் அகமது தாஹேர் த்ஜாமா, ட்ஜிபௌடி கடலோர காவல்படையின் தலைமைத் தளபதி கர்னல் வைஸ் ஓமர் போகோரே ஆகியோரை ஐ என் எஸ் கொல்கத்தா கப்பலின் கமாண்டிங் அதிகாரி கேப்டன் பிரஷாந்த் ஹண்டு சந்தித்துப் பேசினார். ட்ஜிபௌடி கடலோர காவல்படை படை அதிகாரிகளுடன் இருவரும் இந்திய கப்பலை சென்று பார்த்தனர்.
ஐ என் எஸ் கொல்கத்தாவிற்கு ட்ஜிபௌடி கடலோர காவல்படை மற்றும் கடற்படையினர் வெளிப்படுத்திய மரியாதை மற்றும் நட்புறவு, இந்திய கடற்படையுடன் அவர்கள் பகிர்ந்து கொள்ளும் வலுவான நட்பை பிரதிபலிக்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1823598
தகவல் மற்றும் ஒலிபரப்பு அமைச்சகம்
பெண்கள் அதிகாரம் பெற்ற சமூகத்தில் உண்மையில் பெண்கள் பாதுகாப்பாக இருக்கிறார்களா? ‘நானு குசுமா’ திரைப்படம் கேட்கும் கேள்வி
பெண்கள் அதிகாரம் பெற்ற சமூகம் என்று நாம் கூறும் நாம் வர்ணிக்கும்போது, பெண்களுக்குப் பின்னால் மறைந்திருக்கும் அனைத்து ஆபத்துக்களிலிருந்தும் அவர்கள் பாதுகாப்பாக இருக்கிறார்கள் என்று அர்த்தமா? இது உண்மையாக செயல்படுத்தப்பட்டுள்ளதா? மகாத்மா காந்தியின் கனவான பாதுகாப்பை உள்ளடக்கிய ராமராஜ்ஜியத்தை நாம் அடைந்துவிட்டோமா? கன்னட திரைப்படமான ‘நானு குசுமா’  முன்வைத்த சிந்தனையைத் தூண்டும் சில கேள்விகள் இவை.
கோவாவில் நடைபெற்று வரும் 53வது சர்வதேச திரைப்பட விழாவில் பத்திரிகை தகவல் அலுவலகம் இன்று ஏற்பாடு செய்திருந்த ‘டேபிள் டாக்ஸ்’ எனும் சந்திப்பு கூட்டத்தில் கலந்து கொண்ட பேசிய இயக்குனர் கிருஷ்ணகவுடா , கடுமையான சட்டங்கள் இருந்தாலும் பெண்களுக்கு அநீதி இழைக்கப்படும் நமது ஆணாதிக்க சமூகத்தின் யதார்த்தத்தை ‘நானு குசுமா’ பிரதிபலிக்கிறது, என்று கூறினார்.
இந்தப் படம் கன்னட எழுத்தாளர் டாக்டர் பெசகரஹள்ளி ராமண்ணா எழுதிய சிறுகதையை அடிப்படையாகக் கொண்டது, அவர் ஒரு நிஜ வாழ்க்கை சம்பவத்திலிருந்து குறிப்புகளை எடுத்து புத்தகத்தை எழுதியுள்ளார். “பெண்களுக்கு அதிகாரம் அளித்தால் மற்றும் பெண்கள் பாதுகாப்பு ஆகியவை இந்த படத்தின் மையமாக உள்ளது. சமூகத்திற்கு ஒரு நல்ல கருத்தை எடுத்து சொல்லும் திரைப்படங்களை உருவாக்குவதே எனது விருப்பம்”, என்று இயக்குனர் கூறினார்.
குசுமா பாத்திரத்தை சித்தரிப்பது எவ்வளவு கடினமானது என்பதை பகிர்ந்து கொண்ட நடிகை கிரீஷ்மா ஸ்ரீதர், அந்த மனநிலையில் தொடர்ந்து இருந்தது பெரும் சவாலாக இருந்ததோடு சோர்வை ஏற்படுத்தியதாக கூறினார். “இந்த குறிப்பிட்ட கருப்பொருளை திரைப்படமாக்க தேவையான எடுத்துக்காட்டுகளுக்கு நம்மை சுற்றி பற்றாக்குறை இல்லை என்று சொல்வது இதயத்தை உடைக்கிறது”, என்று அவர் கூறினார்.
இந்தியன் பனோரமா ஃபீச்சர் பிலிம்ஸ் பிரிவின் கீழ் இப்படம் திரையிடப்பட்டது. இது மற்ற 8 படங்களுடன் சர்வதேச திரைப்படம், தொலைக்காட்சி மற்றும் ஒலி-ஒளி தொடர்பு மன்றம்  - யுனெஸ்கோ காந்தி பதக்கப் பிரிவில் போட்டியிடுகிறது. இது யுனெஸ்கோவின் கொள்கைகளை பிரதிபலிக்கும் சர்வதேச மற்றும் இந்திய புனைகதை திரைப்படங்களுக்காக அளிக்கப்படும் விருது
திரைப்படம் பற்றி
இயக்குனர்: கிருஷ்ணகவுடா
தயாரிப்பாளர்: கிருஷ்ணகவுடா
திரைக்கதை: கிருஷ்ணகவுடா எல்தாஸ், டாக்டர் பெசாகரஹள்ளி ராமண்ணனவரு
ஒளிப்பதிவாளர்: அர்ஜுன் ராஜா
படத்தொகுப்பாளர்: சிவகுமார் சுவாமி
நடிகர்கள்: கிரீஷ்மா ஸ்ரீதர், சனாதானி, கிருஷ்ணகவுடா, காவேரி ஸ்ரீதர், சௌமியா பகவத், விஜய்
கதை சுருக்கம்: குசுமா ஒரு மருத்துவமனையில் சவக்கலை செய்பவரின் மகள். அவளது தந்தை இவள் மீது மிகுந்த அக்கறை கொண்டவர். குசுமாவை டாக்டராக்க வேண்டும் என்று அவர் விரும்புகிறார், ஆனால் அவர் விபத்தில் சிக்கி இறந்துவிடுகிறார். அவரது உடல் அதே சவக்கிடங்கில் அதே நடைமுறைக்கு உட்படுத்தப்படும். குசுமா நிதி நெருக்கடியால் மருத்துவப் படிப்பை நிறுத்திவிட்டு செவிலியராக முடிவு செய்கிறார். கருணை அடிப்படையில் அவள் தந்தையின் அரசாங்க வேலையைப் பெறுகிறாள். ஆனால் குசுமா பாலியல் பலாத்காரத்திற்கு ஆளானபோது அவரது வாழ்க்கை ஒரு பெரும் திருப்பத்தை சந்திக்கிறது.
எஃகுத்துறை அமைச்சகம்
மாங்கனிஸ் தாது இந்தியா நிறுவனம் தனது 61-வது நிறுவனத் தினத்தைக் கொண்டாடியது
மாங்கனிஸ் தாது இந்தியா நிறுவனம்  22-ந் தேதி அன்று தனது 61-வது நிறுவன தினத்தைக் கொண்டாடியது. உருக்கு அமைச்சகத்தின் செயலாளர் திரு.நாகேந்திர நாத் சின்ஹா, தலைமை விருந்தினராகப் பங்கேற்று நிறுவனத்தைப் பார்வையிட்டார்.
கொண்டாட்ட நிகழ்ச்சியில் கலந்து கொண்ட செயலாளர், எம்ஓஐஎல் நிறுவனம் உற்பத்தியை அதிகரிப்பதற்காக வாழ்த்துத் தெரிவித்தார்.
கடந்த சில மாதங்களாக நிறுவனம் உற்பத்தியை அதிகரித்து வருவதாக அந்நிறுவனத்தின் தலைவர் மற்றும் மேலாண்மை இயக்குநர் திரு.ஏ.கே.சக்சேனா கூறியுள்ளார். நடப்பு நிதியாண்டில் உற்பத்தியில் சாதனைப் படைக்கப்படும் என அவர் நம்பிக்கை தெரிவித்தார்.
இதனைத் தொடர்ந்து பிரம்மாண்டமான இசை நிகழ்ச்சியும் நடைபெற்றது. திரு.பவன்தீப் ரஞ்சன், அருனிதா காஞ்சிலால், திரு.கௌரவ் சர்மா ஆகியோரின் நிகழ்ச்சிகள் பார்வையாளர்களை வெகுவாக கவர்ந்தன.
61-வது நிறுவன தினத்தையொட்டி பல்வேறு நிகழ்ச்சிகளுக்கு ஏற்பாடு செய்யப்பட்டிருந்தன. 60,000 மரக்கன்றுகளை நடும் இயக்கம், ரத்த தான முகாம்கள், மருத்துவ முகாம்கள், கலை நிகழ்ச்சிகள் ஆகியவை எம்ஓஐஎல்-ன் அனைத்து சுரங்க அலுவலகங்களிலும் ஏற்பாடு செய்யப்பட்டிருந்தன.
பிரதமர் அலுவலகம்
பிரதமர் நரேந்திர மோடி, நியூசிலாந்து பிரதமருடன் சந்திப்பு
பிரதமர் திரு நரேந்திர மோடி, நியூசிலாந்து பிரதமர் திரு கிறிஸ் ஹிப்கின்ஸ்-சை மே 22,2023 அன்று போர்ட் மோர்ஸ்பி-யில் இந்தியப்- பசிபிக் தீவுகள் ஒத்துழைப்புக் கூட்டமைப்பின் 3-வது உச்சி மாநாட்டின் ஒரு பகுதியாக சந்தித்துப் பேசினார். இரு பிரதமர்களுடனான சந்திப்பு நடைபெறுவது இதுவே முதல் முறை.
இவ்விரு தலைவர்களும் ஏற்கனவே அமலில் உள்ள இருதரப்பு ஒத்துழைப்பு முன்னெடுப்புகள் குறித்து விவாதித்ததுடன், தொழில் வர்த்தகம், கல்வி, தகவல் தொழில்நுட்பம், சுற்றுலா, கலாச்சாரம், விளையாட்டு மற்றும் மக்களுடனான தொடர்பு ஆகிய துறைகளில் ஒத்துழைப்பை மேம்படுத்திக் கொள்ளவும் ஒப்புதல் அளித்தனர்.